Jamar Wilson

Jamar J. Wilson (s. 22. helmikuuta 1984 Bronx, New York, New York) on aktiiviuransa päättänyt yhdysvaltalais-suomalainen koripalloilija, pelipaikaltaan pelintekijä. Wilsonin viimeiseksi seuraksi jäi Ranskan Pro B- liigassa pelaava Boulazac Basket Dordogne. Tätä aiemmin hän pelasi ammattilaisena Belgiassa, Suomessa, Ranskassa, Australiassa, Liettuassa, Espanjassa ja Serbiassa. 

 Elämä ja pelaajaura 
 Seurajoukkueet 

Wilson syntyi 22. helmikuuta 1984 ja varttui New Yorkin Bronxissa, jossa hänen lapsuudessaan oli paljon muun muassa huumekauppaa ja väkivaltaa: hän näki itse kaksi ampumatapausta, joista toisessa uhri kuoli. Wilson oli kuitenkin seudullaan poikkeuksellinen henkilö: hänen perheensä ei ollut kovin varakas mutta arvosti koulutusta, ja perheen ainoa lapsi Wilson kävi yksityiskoulun. Opiskelu myös suojasi häntä jonkin verran asuinseudun vaaroilta. Teini-iässä Wilson pelasi New Yorkin katukentillä ”rahamiesten” otteluissa, joista hän sai palkkioksi pieniä rahasummia tai koripallokenkiä.Urheilusanomat 3.9.2015, 16–18

Wilson on pelannut ammattilaisurallaan Belgiassa, Suomessa, Australiassa, Serbiassa ja Ranskassa. Suomessa ollessaan hän pelasi myös VTB-liigaa.http://www.vtb-league.com/en/player/jamar-wilson.htm  Yliopistossaan Albanyssä Wilson oli vielä vuonna 2015 historian eniten pisteitä tehnyt pelaaja ja ensimmäinen, jonka pelipaidan yliopisto on jäädyttänyt.http://www.basket.fi/uutiset/kaikki_uutiset/?x122462=32009203 Hyvästä yliopistourastaan huolimatta Wilsonia ei varattu NBA:han: hänen pelityylinsä ei vastannut tuolloista NBA:n pelintekijäihannetta, Steve Nashin edustamaa ”vanhaa koulukuntaa”.

Wilson pelasi suomalaisessa Espoon Hongassa kaudella 2010–2011 voittaen Korisliigan runkosarjan korikuninkuuden.http://www.basket.fi/uutiset/?x125709=7470631  Ottelussa Namika Lahtea vastaan Wilson teki 45 pistettä.http://www.lansivayla.fi/kumppanit/espoon-honka/14507-hongan-wilson-rokotti-lahtea-45-pisteella  Hongassa pelatessaan Wilson voitti myös VTB-liigan korikuninkuuden 18,8 pisteen ottelukeskiarvollaan.http://www.fiba.com/news/new-finn-wilson-could-bring-new-dimension-to-susijengi 

Wilson valittiin Australiassa pelatessaan sarjan kakkostähdistöön ja joukkueensa arvokkaimmaksi pelaajaksi.http://www.mtv.fi/sport/muut-lajit/koripallo/artikkeli/jenkkitahti-sai-suomen-kansalaisuuden-susijengiin-supervahvistus/5157800 Hän oli kahdesti toinen liigan parhaan pelaajan äänestyksessä. Australian jälkeen Wilson matkasi Ranskan pääsarjaan. Ranskassa pelaamissaan kahdeksassa ottelussa Wilson onnistui kolmen pisteen heitoissaan 56,3-prosenttisesti (heitot 9/16).

Toivuttuaan EM-kilpailuissa saamastaan käsivammasta Wilson siirtyi marraskuussa 2015 serbialaiseen KK Partizaniin.http://www.basket.fi/uutiset/kaikki_uutiset/?x122462=35219452 Partizan oli Wilsonin siirtyessä seuraan Adrianmeren liigassa heikoimpien joukkueiden joukossa, mutta alkoi nousta sijoja ylöspäin Wilsonin aikana.http://www.basket.fi/uutiset/kaikki_uutiset/?x122462=37819015 Helmikuussa Partizan ylsi Serbian cupin loppuotteluun, jonka se hävisi KK Mega Basketille. Wilson oli 17 pisteellään cupin loppuottelussa Partizanin paras pisteidentekijä.http://www.basket.fi/uutiset/kaikki_uutiset/?x122462=37594823 Maaliskuussa hän teki 42 pistettä, Partizanin seuraennätyksen, neljännelle jatkoajalle venyneessä ottelussa KK Union Olimpijaa vastaan.http://yle.fi/urheilu/susijengin_kulttipelaaja_summasi_hirmupisteet_neljan_jatkoajan_ottelussa/8726100 Partizan oli Adrianmeren liigassa viides ja karsiutui neljän parhaan joukkueen pudotuspeleistä.http://yle.fi/urheilu/susijengin_takamies_uskoo_partizanin_mestaruusmahdollisuuksiin/8745897 Serbian pääsarjassa Partizan saavutti hopeaa hävittyään loppuotteluissa voitoin 1–3 paikallisvastustaja KK Crvena zvezdalle. Wilson kirjautti Serbian liigassa kauden tilastolukemikseen 10,8 pistettä ja 3,8 korisyöttöä.http://www.basket.fi/uutiset/kaikki_uutiset/?x122462=40187082

Kesällä 2016 Wilson siirtyi Espanjaan pääsarjajoukkue Club Estudiantesiin.http://www.basket.fi/uutiset/kaikki_uutiset/?x122462=41329843

Kesäkuussa 2020 Wilson teki kaksivuotisen sopimuksen Kataja Basket Clubin kanssa.https://yle.fi/urheilu/3-11412792

 Maajoukkue 

Wilson ei pelannut Yhdysvaltain maajoukkueessa. Suomen kansalaisuuden saatuaan hänestä tuli potentiaalinen ehdokas Suomen joukkueeseen vuoden 2015 EM-kilpailuihin. Wilson harjoitteli jo aikaisemmin Suomen maajoukkueen harjoitusleireillä.http://yle.fi/urheilu/wilsonin_ja_susijengin_odotus_palkittiin_-_kansalaisuuden_saaminen_on_jopa_koripalloa_isompi_asia/8042583?origin=rsshttp://yle.fi/urheilu/dettmann_iloitsee_uudesta_vahvistuksesta_-_jammulla_on_susipelaajan_luonne/8042669 Wilson valittiin Suomen EM-kisajoukkueeseen 2015.http://yle.fi/urheilu/susijengin_lopullisessa_kisaryhmassa_on_kolme_ensikertalaista/8258226?origin=rss Ensimmäisessä EM-turnausottelussaan isäntäjoukkue Ranskaa vastaan Suomi nousi ensimmäisellä neljänneksellä yli kymmenen pisteen tappioasemasta lähes tasapisteisiin Wilsonin tultua kentälle ja heitettyä neljänneksessä 11 pistettä.http://yle.fi/urheilu/avausneljanneksella_jamar_wilsonin_show_-_katso_ottelua_tv2ssa_ja_yle_areenassa/8283860 Suomi venyi ottelussa jatkoajalle mutta hävisi. Wilson oli Suomen paras pisteidentekijä 21 pisteellään, ja hän torjui myös Tony Parkerin heiton.http://yle.fi/urheilu/susijengin_upea_taistelu_ei_riittanyt_-_ranska_vei_ottelun_jatkoajalla/8283861http://www.basket.fi/uutiset/kaikki_uutiset/?x122462=33936410

 Pelityyli ja ominaisuudet 

Wilsonia valmentanut Pekka Salminen kuvaili tätä vuonna 2015 ylipäänsä keskivertoa paremmaksi pelaajaksi, jonka erityisvahvuuksia ovat poikkeuksellinen nopeus ja kyky ohittaa puolustajansa. Luonteeltaan Salminen kuvaili Wilsonia "miellyttäväksi" ja hyväksi joukkuepelaajaksi. Wilson on kertonut pelaavansa katukoripallotaustastaan johtuen melko aggressiivisesti ja luovasti: hän on käyttänyt itsestään termiä ”New York Guard” viitaten yksi vastaan yksi -pelaamisen taitoon eurooppalaisen joukkuepelin vastakohtana.http://koripalloelamaa.com/2014/08/08/qa-jamar-wilson/#more-1044 

Wilsonin lähtöaskelen on kuvailtu olevan erittäin nopea. Hänen pallonkäsittelynsä ja katukoripallossa kehittyneet harhautuksensa ovat hyvätasoisia. Wilson on itse kertonut olevansa maajoukkueessa tyytyväinen ollessaan mukana, eikä hän kaipaa erityistä roolia. Hän pitää Suomen maajoukkueen käyttämästä joukkuelähtöisestä, aggressiivisesta pelitavasta.http://www.basket.fi/uutiset/etusivun_uutiset2/?x33156=32977632 Wilsonin maajoukkuetoverit ovat kuvailleet tätä kilpailuhenkiseksi.http://yle.fi/urheilu/susijengi_innoissaan_tuoreesta_vahvistuksesta_puhuu_omalla_tavallaan_suomea/8183544 Pelintekokykynsä lisäksi Wilsonin erikoisosaamista ovat monipuoliset lay-upit.

 Yksityiselämä 

Wilsonin eno James ”Pookie” Wilson oli New Yorkissa tunnettu katukoripalloilija. Hän pitää myös itse katukoripallon pelaamisesta.

Wilsonille myönnettiin puoli vuotta kielikokeen läpäisyn jälkeen kesäkuussa 2015 Suomen kansalaisuus, josta hän oli haaveillut jo vuosien ajan. Wilson tuntee itsensä ensisijaisesti suomalaiseksi.http://yle.fi/urheilu/susijengiin_liittynyt_jamar_wilson_tarkeinta_on_olla_suomalainen/8178766?origin=rss Hän on ollut vuodesta 2010 lähtien naimisissa suomalaisen maajoukkuekoripalloilija Laura Wilsonin (o.s. Sario) kanssa.http://www.basket.fi/uutiset/kaikki_uutiset/korisliiga/?x122519=5094254 Pariskunta tapasi opiskellessaan yliopistossa. Heillä on vuonna 2013 syntynyt tytär.http://www.nbl.com.au/article/id/jcouyojnwg9q1kr4ck3onwch4 http://www.cairnspost.com.au/sport/local-sport/taipans-jamar-wilson-leaves-cairns-with-nbl-future-in-the-air/story-fnjpuwsz-1226869546753 Perhe asuu Suomessa ollessaan Espoossa.

Wilson esiintyi Särren vuonna 2014 julkaistun "Leikkaa sukkaa" -kappaleen musiikkivideolla yhdessä mm. Matthew Gibsonin kanssa.http://yle.fi/ylex/uutiset/ylexn_ensinaytossa_sarren_leikkaa_sukkaa__bongaa_musavideolta_tutut_naamat/3-7575244

 Saavutuksia 
 Henkilökohtaiset saavutukset 
 VTB-liigan korikuningas kaudella 2010–2011
 Korisliigan runkosarjan korikuningas kaudella 2010–2011
 Australian pääsarjan arvokkain pelaaja -äänetyksessä kahdesti toinen sija
 Kahdesti Australian pääsarjan kakkostähdistökentällisessä
 Vuoden pelaaja NCAA:n America East -divisioonassa 2006 ja 2007

 Joukkuesaavutukset 
 Serbian pääsarjan hopeaa 2016
 Serbian cupin hopeaa 2016

 Lähteet 
 Jamar Wilson Suomen Koripalloliitto
 Maajoukkuetilastot Suomen Koripalloliitto
 Jamar Wilson basketball profile australiabasket.com 
 "Jos et itse syö aamupalaasi, joku muu syö sen" – Jamar Wilsonin matka Bronxista Susijengiin YLE Urheilu 8.9.2015


 Viitteet 

Luokka:Suomalaiset koripalloilijat
Luokka:Yhdysvaltalaiset koripalloilijat
Luokka:Vuonna 1984 syntyneet
Luokka:Elävät henkilöt